

REPUBLIKA HRVATSKA

VUKOVARSKO-SRIJEMSKA ŽUPANIJA

** OPĆINA TOVARNIK**

**OPĆINSKO VIJEĆE-komisija za izbor i imenovanja**

KLASA:021-05/21-01/1

URBROJ: 2188/12-04-21-1

Tovarnik, 2.2.2021. god.

Na temelju članka 6. stavka 2 Odluke o osnivanju savjeta mladih Općine Tovarnik ( „Službeni vjesnik“ Vukovarsko-srijemske županije br.10/17 ) Odbor za izbor i imenovanje u ime Općinskog vijeća Općine Tovarnik o b j a v lj u j e

**JAVNI POZIV ZA ISTICANJE KANDIDATURA ZA ČLANOVE SAVJETA MLADIH OPĆINE TOVARNIK**

**I.**

**1.1.** Savjet mladih Općine Tovarnik ( u nastavku teksta: Savjet ) ima 5 članova te se ovim javnim pozivom poziva ovlaštene predlagatelje da istaknu kandidaturu/e za člana savjeta mladih Općine Tovarnik i njihovih zamjenika.

**1.2.Ovlašteni predlagatelji su:**

* udruge koje rade s mladima i za mlade
* učenička vijeća srednjih škola
* studentski zbor Sveučilišta i Veleučilišta
* pomladci političkih stranaka, sindikalne ili strukovne organizacije
* neformalne skupine mladih od najmanje 5 mladih.

pod uvjetom da imaju sjedište na području Općine Tovarnik

**1.3. Kandidat za člana savjeta i zamjenika** **može biti**  osoba s prebivalištem ili boravištem na području Općine Tovarnik, koja u trenutku podnošenja kandidature ima od navršenih 15 do navršenih 30 godina života.

Član Savjeta i njegov zamjenik ne mogu istovremeno biti vijećnici Općinskog vijeća Općine Tovarnik.

Jedan ovlašteni predlagatelj može predložiti više kandidata za člana Savjeta

**II.**

Pisane i obrazložene kandidature za članove Savjeta i njihove zamjenike podnose se Odboru za izbor i imenovanja u zatvorenim omotnicama s naznakom „NE OTVARAJ-kandidatura za člana savjeta mladih Općine Tovarnik, poštom na adresu A. G. Matoša 2, Tovarnik, ili neposredno predajom na urudžbeni zapisnik Općine Tovarnik i to u roku 20 dana od dana objave ovoga javnog poziva putem obrazaca koji se nalaze u prilogu ovoga poziva te se zajedno s njim objavljuju na web stranicama Općine Tovarnik.

**Rok za isticanje kandidatura je 22.2.2021.**

Nepravovremeni i nepotpuni prijedlozi neće se razmatrati.

Ukoliko bude prijavljeno manje od 7 kandidata, odbor za izbor i imenovanje će poništiti javni poziv te raspisati novi javni poziv

**III.**

Provjera zadovoljavanja formalnih uvjeta prijavljenih kandidata te objava Popisa važećih kandidatura na službenim web stranicama obavit će se u roku od 15 dana od isteka roka za podnošenje kandidatura

Općinsko vijeće na prvoj sjednici nakon objave Popisa važećih kandidatura raspravlja o Izvješću o provjeri formalnih uvjeta i s Popisa važećih kandidatura za članove i zamjenike članova Savjeta tajnim glasovanjem bira članove i zamjenike članova Savjeta.

PREDSJEDNIK KOMISIJE ZA IZBOR I IMENOVANJA

Franjo Ćuk